Běła Woda (AK/SN). Ze 17 000 eurami chce město Běła Woda dźěćacy wočerstwjenski centrum Při Brusniku, tak mjenowany KiEZ podpěrać. To je měšćanska rada tele dny jednohłósnje schwaliła. 17 000 eurow pochadźeja z lětušeho dojednanja města z Vattenfallom za wosebite projektowe spěchowanje. Na te wašnje zaručeja za natwar dyrdomdejskeho hrajkanišća swójski podźěl towarstwa, kotrež so wo wočerstwjenišćo stara. Dyrdomdejnišćo płaći dohromady 74 000 eurow. 70 procentow z toho spěchuje Sakska, 30 procentow kóštow zaruna towarstwo jako swójski podźěl.
szl_Latn